AMERICAN CHAMBER
							    OF COMMERCE
				                            IN BULGARIA
       Business Park Sofia, Mladost 4 Area, Building 2, Floor 6, 1715 Sofia, Bulgaria
                                                   Phone: (+359 2) 9769 565/566, fax:(+359 2) 9769 569
				        e-mail: amcham@amcham.bg, web: www.amcham.bg

					ДО
					Г-Н ГЕОРГИ ПИРИНСКИ
					ПРЕДСЕДАТЕЛ НА
					НАРОДНОТО СЪБРАНИЕ

	
УВАЖАЕМИ ГОСПОДИН ПИРИНСКИ,

С настоящото писмо изразяваме становището на членовете на Комитета по обществени въпроси на Американската търговска камара в България относно внесения в Народното събрание Законопроект за изменение и допълнение на Конституцията на Република България. Членовете на камарата подкрепят като цяло предложените изменения в разпоредбите на чл.чл. 70, 84, т.16, новия 91а, 127, 128 и 129.

За съжаление не можем да подкрепим предложеното изменение на чл.130. Разширяването на обема на контрол от страна на изпълнителната власт спрямо формирането на бюджета, обучението, повишаването, понижаването и освобождаването от длъжност на представители на съдебната власт сериозно застрашава независимостта на тази власт. Не смятаме, че България е в състояние да се лиши от този основен принцип на конституционното управление.

Съдебната система в България е белязана от силно обществено възприятие за корумпираност, непрозрачност и липса на приложими механизми за търсене на отговорност. Обединяването на съдии, прокурори и следователи в рамките на съдебната власт значително допринася за невъзможността за осъществяване на тяхната отговорност. Тъй като функциите на съдията и прокурора по своето естество са противопоставени една на друга, то  обединяването им в рамките на една и съща държавна власт силно препятства упражняването на тази власт. Ето защо считаме, че е наложителна конституционна промяна,  която премахва възможностите за въздействие от страна на едната от тези структури върху другата в рамките на съдебната власт и за поставяне на прокуратурата и следствието в изпълнителната власт.

От името на бизнеса Американската търговска камара в България приветства съдебната реформа. Вярваме, че в духа на изложените от нас съображения законодателят ще намери най-правилното решение за ефективен механизъм за търсене и осъществяване на отговорност в рамките на съдебната система. Ако конституционните промени не решат този въпрос, смятаме, че възможността за значима съдебна реформа в България ще бъде пропусната.

С уважение:				

/подпис/					/подпис/

Кенет М. Лефковиц			Борислав Боянов
Президент на 				Председател на Комитета по
Американска търговска камара	обществени въпроси към
в България				Американската търговска                                 камара в България